b'\n_START_ARTICLE_\nKarner, Hartberg\n_START_PARAGRAPH_\nKostnica v Hartenbergu (nem\xc5\xa1ko Hartberger Karner) je pomembna poznoromanska zgradba. Karner ali kostnica je na ju\xc5\xbeni strani \xc5\xbeupnijske cerkve svetega Martina v Hartbergu na \xc5\xa0tajerskem v Avstriji.\n_START_SECTION_\nArhitektura\n_START_PARAGRAPH_\nKostnica izvira iz druge polovice 12. stoletja. Je dvonadstropna rotunda z okroglima strehama, kritima s stre\xc5\xa1nimi plo\xc5\xa1\xc4\x8dicami. Zidana je iz klesanega kamna, narejena iz lokalnega apnenca. Zgoraj je kapela za ma\xc5\xa1e za umrle s tri\xc4\x8detrtinsko apsido s freskami. Premer glavnega prostora je 6,6 metra, apside 4 metre. Osrednji prostor je kapelica svetega Mihaela, visoka 7 m, s sto\xc5\xbe\xc4\x8dasto streho, ki sega v vi\xc5\xa1ino do 8 m. V kleti je kostnica. Glede na napis nad portalom je bila zgrajena leta 1167._NEWLINE_7. marca 1715 je bila kostnica v po\xc5\xbearu mo\xc4\x8dno uni\xc4\x8dena. Dolgo \xc4\x8dasa je ostala brez strehe, zato so bile freske zelo po\xc5\xa1kodovane._NEWLINE_V obdobju med 1889 in 1894 je bila kostnica temeljito obnovljena. Dodano je bilo stopni\xc5\xa1\xc4\x8de, obnovljene in dopolnjene so bile freske v notranjosti (iz okoli leta 1200). Prvotna barva figur je bila v glavnem uni\xc4\x8dena in izvirnih delov ni bilo (npr. \xc5\xberelo pekla). Leta 1893 jih je Theophil Melicher za\xc4\x8del restavrirati, nastale so nove stvaritve: obok, kralj na konju, kralj na zmaju, kralj na kitu, golob z vejo v kljunu, Kristus in apostol Janez, hudi\xc4\x8d, ki podi golega mo\xc5\xa1kega in Juda v \xc5\xberelo pekla._NEWLINE_Ali je to alegori\xc4\x8dna upodobitev sedmih smrtnih grehov ali vizija \xc5\xa1tirih kraljestev Daniela v freskah, ni jasno.'